ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013070

ขอให้จัดสรรเจ้าหน้าที่เข้าไปแก้ไขปัญหาจากการตีคานเหล็กไว้ ทำให้ประชาชนในพื้นที่ต้องมุดตัวและก้มตัวแล้วคลานเข้าบ้าน ของเจ้าหน้าที่ประจำสำนักงานเขตบางพลัด กรุงเทพมหานคร บริเวณบ้านเรือนของประชาชน ที่ตั้งอยู่ติดริมแม่น้ำเจ้าพระยา วัดเทพนารี ซอยจรัญสนิทวงศ์ 68 ถนนจรัญสนิทวงศ์ แขวงบางพลัด เขตบางพลัด กรุงเทพมหานคร จุดสังเกต อยู่ภายในวัดเทพนารี และอยู่ติดบริเวณท่าเรือวัดเทพนารี เนื่องจากผู้ร้องแจ้งว่า ในบริเวณพื้นที่ดังกล่าว มีเจ้าหน้าที่ประจำสำนักงานเขตบางพลัดเข้ามาซ่อมแซมเขื่อนแก้มลิง ในโครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ในหลวง รัชกาลที่ 9) ที่มีสภาพเก่าและมีรอยรั่ว โดยทางเจ้าหน้าที่ฯมีการตีคานเหล็กไว้ ซึ่งเวลาผู้ร้องเข้าบ้าน ต้องมุดและก้มตัวแล้วคลานเข้าบ้าน โดยในขณะนั้นทางเจ้าหน้าที่ฯแจ้งว่า จะซ่อมประมาณ 2-3 วันเสร็จ" แต่ยังซ่อมแซมเขื่อนไม่แล้วเสร็จ และเครื่องซ่อมแซมเขื่อนเกิดการชำรุด ทางเจ้าหน้าที่ฯแจ้งว่า "เครื่องเสีย จะซ่อม 2 วัน" พอซ่อมแซมเขื่อนเสร็จแล้ว ทางเจ้าหน้าที่ฯก็ไม่มานำคานเหล็กที่ตีไว้ออกให้แก่ประชาชนในพื้นที่ ทำให้เวลาที่ผู้ร้องและประชาชนในพื้นที่จะเข้าบ้านของตนเอง จะต้องมุดตัวและก้มตัวแล้วคลานเข้าบ้าน ทำให้เข้า-ออกจากบ้านด้วยความยากลำบาก ส่งผลให้ประชาชนในพื้นที่ได้รับความเดือดร้อนประมาณ 4 หลังคาเรือน ซึ่งล่วงเลยมาจนถึงวันที่ 29 มีนาคม 2566 ก็ยังประสบปัญหาดังกล่าวอยู่เช่นเดิม ประสบปัญหามาเป็นระยะเวลาประมาณ 2 สัปดาห์ จึงประสงค์ให้หน่วยงานที่เกี่ยวข้องเร่งดำเนินการจัดสรรเจ้าหน้าที่เข้าไปแก้ไขปัญหาดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata